open-index/open-wikipedia-markdown huggingface dataset:
Վարդա (երգչուհի)

**Վարդա** (, պաշտոնական անունը` Վարդանուշ Մարտիրոսյան, մականունը` սև հրեշտակ, ), երգչուհի, դերասանուհի, պարուհի է պիլոնի վրա։ Ունի հայկական արմատներ։

## Կենսագրություն
Ծնվել է 1985 թվականի մարտի 3-ին Կրիվոյ Ռոգում` բազմազավակ ընտանիքում, վեցերորդ երեխան է։ Հայրը հայ ինժեներ էր, իսկ մայրը` ազգությամբ մարի դերձակուհի։ Հայրը նորածին դստերն անվանել է ի պատիվ իր մոր` Վարդանուշի։ Մայրը կրկեսային մարմնամարզության վարպետ էր և 7-ամյա Վարդային տվել է «Արենա» կրկեսային ստուդիա։ Ավելի ուշ Վարդան սկսել է երգել «Արծաթյա զանգեր» անսամբլում, խաղալ թատրոնում, «Արլեկին» ստուդիայում։

## Պարային գործունեություն
Ավելի քան տասը տարվա գործունեության ընթացքում հասցրել է դառնալ առաջինը և ամբողջ աշխարհով մեկ նվաճել տիտղոսներ (ներկայացել «Սև հրեշտակ» բեմական անունով)։
* Ուկրաինայի 2003-2004 թվականների մերկապարի առաջին չեմպիոն (ՍՏԲ հեռուստաընկերություն)
* 2005 թվականին կայացած միջազգային «Ոսկե պիլոն» մրցույթի հաղթող (Քիշնև, Մոլդովա)։
* 2009 թվականին կայացած Մոսկվայի «Pole Dance Competition» մրցույթի հաղթող («SOHO ROOMS»):
* 2009 թվականին կայացած Ռուսաստանի «Միսս Pole-dance» մրցույթի հաղթող («World Pole Dance Federation», Մոսկվա)։
* 2009 թվականին կայացած մերկապարի աշխարհի առաջնության ֆինալիստ (Ամստերդամ, Նիդերլանդներ)։

## Երաժշտական գործունեություն
Երգիչ Սերգեյ Զվերևը Վարդային առաջարկել է ձայնագրել զուգերգ՝ «Люди-ангелы», և 2011 թվականի փետրվարին երգիչները թողարկել են երգի տեսահոլովակը։ Ապա նրանք նկարահանվել են «XXL» տղամարդկանց ամսագրի համար։ Նրանց սկանդալային ֆոտոշարքը Ռուսաստանի և Ուկրաինայի «XXL» ամսագրի համար դարձել է լավագույն լուսանկարչական ֆոտոշարքի հավակնորդ։

Հաջորդը Վարդան համագործակցել է Վիտալի Կոզլովսկիի հետ։ Ձայնագրվել է առաջին տեսահոլովակը` «Մի թող ինձ մենակ» («Не оставляй меня»), ռուսերենով և հայերենով։ Տեսահոլովակը ներկայացրել են Ուկրաինայում և Հայաստանում։ 2012 թվականին զույգը ձայնագրել է ևս մեկ համատեղ ամառային պարային երգ-տեսահոլովակ` «Потанцуй»։ Այդ ժամանակ Վարդան հանդես է եկել ոչ միայն որպես կատարող, այլև որպես բառերի և երաժշտության գրող-երգահան։ 2012 թվականին Վարդան դարձել է խոշոր միջազգային երաժշտական նախագծի մասնակից։ Այս համագործակցությունը համախմբել է Ռուսաստանի, Ուկրաինայի, Հայաստանի, ԱՄՆ-ի և աշխարհի այլ մասերի` հայկական ծագում ունեցող արտիստների:։ Վարդան Դմիտրի Խառատյանի, Զառայի, Ալեքսեյ Չումակովի, Եվա Ռիվասի հետ ձայնագրել է հայրենասիրական երգ, որը կոչվում է «Армения»։ Այժմ Վարդան պատրաստվում է թողարկել իր առաջին անհատական ալբոմը՝ «Следуй за мечтой»։

## Ծանոթագրություններ

## Արտաքին հղումներ
* Վարդան էրոտիկ նոր ֆոտոշարք է ներկայացրել
* Varda Ladies Club

Կատեգորիա:Բեմական կեղծանուններ
Կատեգորիա:Դերասանուհիներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Հայկական ծագմամբ ռուսներ
Կատեգորիա:Ուկրաինացի դերասանուհիներ
Կատեգորիա:Ուկրաինացի երգչուհիներ
Կատեգորիա:Պարուհիներ
Կատեգորիա:Ռուս երգիչներ
Հարսոմտուս-էմ-հատի քանդակ

**Հարսոմտուս-էմ-հատի քանդակ** (), քանդակը ստեղծվել է եգիպտական XXVI դինաստիայի Պսամետիխ I-ի արքայի օրոք։ 18-րդ դարում այն եղել է Բարսելոնայում, ավելի ուշ համալրել է Մադրիդի ազգային հնագիտական թանգարանի հավաքածուն 2014 համարի ներքո։

## Նկարագրություն
Արձանը նստած է պատվանդանի վրա, ոտքերը միացված են իրար, ձեռքերը ծնկներին են։ Ոտքերի արանքում տեղադրված է սիստրում հարվածային երաժշտական գործիքը, որի վրա պատկերված է հին եգիպտական աստվածուհի Հաթհորը։ 43.5x19.5 քանդակի նյութը լավ հղկված բազալտ է, գտնվել է Մեմֆիս քաղաքում։ 
150px|ձախից
## Ծանոթագրություններ

## Արտաքին հղումներ
* Sistophorus block statue of Harsomtusemhat, Late Period (basalt)
* Escultura y Arte en Museo Arqueológico (Madrid-Museos)

Կատեգորիա:Մադրիդի ազգային հնագիտական թանգարանի նմուշներ
Արտուշ Ղուկասյան (այլ կիրառումներ)

**Արտուշ Ղուկասյան** անվամբ հայտնի են մի քանի անձնավորություններ.

* Արտուշ Ապրեսի Ղուկասյան — հայ գիտնական, ՀՀ ԲՈՀ նախագահ (2010-2012)։
* Արտուշ Կառլենի Ղուկասյան — ՀՀ պետական գործիչ, ՀՀ Գեղարքունիքի մարզպետի տեղակալ (2003-2012)։
Նունե Մովսիսյան

**Նունե Ռուբիկի Մովսիսյան** (ծնվ. 17 օգոստոսի 1968 թ., ք. Աշտարակ), ՀՀ պետական գործիչ, ՀՀ Արագածոտնի մարզպետի տեղակալ։

## Կրթություն
* 1976-1986 թթ. - սովորել և ավարտել է Աշտարակի Պ.Պռոշյանի անվան միջնակարգ դպրոցը։
* 1988-1993 թթ. - սովորել և ավարտել է Խ. Աբովյանի անվան Հայկական պետական մանկավարժական ինստիտուտի պատմության և իրավունքի ֆակուլտետը՝ պատմաբան-իրավագետի որակավորամբ։

## Աշխատանքային գործունեությունը
* 1986-1988 թթ. - աշխատել է Ագարակ գյուղի միջնակարգ դպրոցում որպես ավագ ջոկատավար։
* 1989-1993 թթ. - աշխատել է Սասունիկ գյուղի միջնակարգ դպրոցում որպես ավագ ջոկատավար։
* 1993-2010 թթ. - աշխատել է Աշտարակի Ներսես Աշտարակեցու անվան թիվ 1 դպրոցում որպես պատմության և հասարակագիտության ուսուցիչ։
* 2010-2013 թթ. - եղել է Աշտարակի Պերճ Պռոշյանի անվան թիվ 3 դպրոցի տնօրեն։
* 2013 թ. հուլիսի 18-ին ՀՀ վարչապետի որոշմամբ նշանակվել է Հայաստանի Հանրապետության Արագածոտնի մարզպետի տեղակալ։

## Պարգևներ
* ՀՀ ՊՆ «Վազգեն Սարգսյան» մեդալ (2013)։
* ՀՀ տարվա լավագույն հայոց պատմության ուսուցիչ (2009)։
* ՀՀ Նախագահի շնորհակալագիր (2010)։
* ՀՀ Տարվա լավագույն դպրոցի տնօրեն (2011/2012 ուսումնական տարի)։

Ամուսնացած է, ունի երեք զավակ։ Հայաստանի հանրապետական կուսակցության անդամ է։

## Ծանոթագրություններ

Կատեգորիա:1968 ծնունդներ
Կատեգորիա:Դպրոցի տնօրեններ
Կատեգորիա:Հայաստանի պետական գործիչներ
Կատեգորիա:ՀՀԿ անդամներ
Կատեգորիա:ՀՊՄՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Օգոստոսի 17 ծնունդներ
Մայքլ Բլումբերգ

**Մայքլ Ռուբենս Բլումբերգ** (, ), ամերիկացի բիզնես մագնատ, քաղաքական գործիչ և մարդասեր։ Եղել է Նյու Յորքի 108-րդ քաղաքապետը, որը պաշտոնավարել է 3 տարի՝ 2001 թվականից ի վեր։ 41 մլրդ ԱՄՆ դոլարով համարվում է ԱՄՆ-ի 7-րդ և աշխարհի 13-րդ ամենահարուստ մարդը։

Համաշխարհային ֆինանսական և մեդիա ընկերության՝ Bloomberg L.P.-ի հիմնադիրն է և գործադիր տնօրենը։ Ընկերությունը կրում է իր անունը և հայտնի է Բլումբերգ տերմինալով (Bloomberg Terminal), որն ամբողջ աշխարհում լայնորեն կիրառվում է արհեստավարժ ներդրողների կողմից։

Բլումբերգն իր կարիերան սկսել է Salomon Brothers արժեթղթերի միջնորդավաճառքի կազմակերպությունում մինչև 1981 թվականին հիմնադրեց սեփական ընկերությունը և հաջորդ 20 տարիներին դարձավ դրա նախագահն ու գործադիր տնօրենը։ 1996-2002 թվականներին եղել է իր մայր բուհի՝ Ջոն Հոփկինսի համալսարանի հոգաբարձուների խորհրդի նախագահը։ Նախկինում դեմոկրատ էր, սակայն 2001 թվականին փոխեց կուսակցությունը և դրեց իր թեկնածությունը Նյու Յորքի քաղաքապետի համար՝ արդեն որպես հանրապետական։ Սեպտեմբերի 11-ի ահաբեկչական հարձակումներից մի քանի շաբաթ անց առաջ անցավ իր մրցակից Մարկ Գրինից և դարձավ քաղաքապետ։ 2005 թվականին Բլումբերգը վերընտրվեց և 2 տարի անց հեռացավ Հանրապետական կուսակցությունից։ 2009 թվականին ընտրվեց երրորդ անգամ՝ որպես անկախ թեկնածու։

2008, 2012 և 2016 թվականների ԱՄՆ նախագահական ընտրությունների համար հաճախ է նշվում որպես հնարավոր թեկնածու։ Նա հրաժարվեց ցանկացած պաշտոնի համար թեկնածությունը դնելուց, բացի քաղաքապետի պաշտոնը։ 2014 թվականի հունվարի 1-ին Բլումբերգին հաջորդեց Բիլ դե Բլասիոն՝ որպես Նյու Յորքի քաղաքապետ։ 2014 թվականի սեպտեմբերի 3-ին բարեգործական մի շարք նվիրատվություններ կատարելուց հետո հայտարարեց, որ կրկին վերադառնում է Bloomberg L.P. և 2014 թվականի վերջին զբաղեցրեց գործադիր տնօրենի պաշտոնը։

## Ծանոթագրություններ

## Արտաքին հղումներ
* Մայքլ Բլումբերգի պաշտոնական կայքը
* Michael Bloomberg, City Mayors' Mayor of the Month for August 2012
* Profile at Bloomberg Businessweek 
* #23 Michael Bloomberg at Forbes list of 2010 world's billionaires

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի ֆինանսիստներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Հարվարդի համալսարանի շրջանավարտներ
Կատեգորիա:Նյու Յորքի քաղաքապետեր
Կատեգորիա:ԱՄՆ-ի օդաչուներ
Կատեգորիա:Ամերիկացի բարերարներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի ոչ գեղարվեստական գրողներ
Կատեգորիա:ԱՄՆ-ի քաղաքների քաղաքապետներ
Բոլերո

մինի|
thumb|Բոլերոյի ռիթմ.
**Բոլերո** (), իսպանական ժողովրդական զուգապար, չափավոր-արագ տեմպով, 3/4 չափով։ Պարը ձևավորվել է Իսպանիայում 18-րդ դարի վերջին, ուղեկցվում է կիթառների նվագով, երբեմն՝ երգով, ռիթմն ընդգծվում է կաստանիետներով կամ մատների չրթոցով։

Մի շարք կոմպոզիտորներ բոլերո ձևն օգտագործել են իրենց ստեղծագործություններում՝ Շոպենը, Ռավելը, Բեռլիոզը, Վերդին, Դելիբը, Գլինկան, Չայկովսկին և այլք։

[thumb|right|250px|<center>Բոլերո պարող, [Անրի դը Տուլուզ-Լոտրեկ 1895]]

## Կապը կուբայական բոլերոյի հետ
Կուբայում բոլերոն որպես երաժշտական ժանր ձևավորվել է Սանտյագո դե Կուբայում 19-րդ դարի վերջին։ Այն իր ծագումով կապված չէ իսպանական երաժշտությանը և նույնանուն երգին։
## Ծանոթագրություններ

Կատեգորիա:Իսպանական պարեր
Կատեգորիա:Իսպանական երաժշտություն
Պավանա

մինի
**Պավանա** (), հնագույն իսպանական պարահանդեսային պար։ Չափը՝ 2/4, տեմպը՝ շատ դանդաղ, միաժամանակ կարող են պարել մեկ կամ երկու զույգ, վեհապանծ և հանդիսավոր շարժումներով։

16-րդ դարում պավանան տարածվել է նաև Ֆրանսիայում։ Երկմասանի գործիքային սյուիտում պավանան հանդիսանում է առաջին մասը։ Կատարվում է գալյարդայից առաջ։

## Տես նաև
* Սյուիտ

## Ծանոթագրություններ

Կատեգորիա:Պարեր
Կատեգորիա:Իսպանական երաժշտություն
Վալերիկ Բակլաչյան

**Վալերիկ Արտավազդի Բակլաչյան** (, ք. Տույմազի, Բաշկիրյան ԻԽՍՀ), ՀՀ պետական գործիչ, ՀՀ Կոտայքի մարզպետի տեղակալ։

## Կրթություն
*1957-1967 թթ. - սովորել և ավարտել է Հրազդանի թիվ 5 միջնակարգ դպրոցը։
*1967-1973 թթ. - սովորել և ավարտել է Երևանի պետական համալսարանի տնտեսագիտական ֆակուլտետը։

## Աշխատանքային գործունեությունը
*1973-1974 թթ. - աշխատել է Տուրիզմի հանրապետական խորհրդում որպես վերստուգիչ։
*1974-1975 թթ. - ծառայել է Խորհրդային բանակում։
*1975-1981 թթ. - աշխատել է Հրազդանի շրջանային խորհրդի գործադիր կոմիտեում որպես հրահանգիչ, ապա՝ պլանային հանձնաժողովի նախագահ։
*1981-1993 թթ. - եղել է Տուրիզմի հանրապետական խորհրդի վերստուգիչ բաժնի պետ։
*1993-1995 թթ. - Արդշինբանկի Հրազդանի մասնաճյուղի կառավարչի տեղակալ։ 
*1995-1997 թթ. - Հրազդանի «Կեչառք» գործարանի տնօրեն։
*1998-1999 թթ. - ՀՀ Կոտայքի մարզպետարանի ֆինանսատնտեսագիտական վարչության պետի տեղակալ։
*1999-2000 թթ. - ՀՀ Կոտայքի մարզպետարանի ֆինանսատնտեսագիտական վարչության պետ։
*2000 թ. ՀՀ վարչապետի որոշմամբ նշանակվել է Հայաստանի Կոտայքի մարզպետի տեղակալ։
*2014 թ. հուլիսի 29-ին ՀՀ վարչապետի որոշմամբ ազատվել է Հայաստանի Կոտայքի մարզպետի տեղակալի պաշտոնից։
*2015 թ. ապրիլի 14-ին Հայաստանի վարչապետի որոշմամբ նշանակվել է Հայաստանի Կոտայքի մարզպետի տեղակալ։

Ամուսնացած է, ունի երկու զավակ։ Հայաստանի հանրապետական կուսակցության անդամ է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:1950 ծնունդներ
Կատեգորիա:Օգոստոսի 7 ծնունդներ
Կատեգորիա:ԵՊՀ շրջանավարտներ
Կատեգորիա:ՀՀԿ անդամներ
Կատեգորիա:Հայ քաղաքական գործիչներ
Արտյոմ Գեղամյան

**Արտյոմ Աշոտի Գեղամյան** (), ՀՀ պետական գործիչ, ՀՀ Արդարադատության նախարարի տեղակալ (2014)։

## Կրթություն
* 1997-2001 թթ. - սովորել և ավարտել է ԵՊՀ իրավաբանական ֆակուլտետի բակալավրիատը։
* 2001-2003 թթ. - սովորել և գերազանցությամբ ավարտել է ԵՊՀ իրավաբանական ֆակուլտետի մագիստրատուրան։
* 2003-2006 թթ. - սովորել և ավարտել է ՀՀ Պետական կառավարման ակադեմիայի ասպիրանտուրան։ Իրավաբանական գիտությունների թեկնածու։
* 2006-2007 թթ. - սովորել է ԱՄՆ Ինդիանայի համալսարանի իրավաբանական ֆակուլտետում։
* 2012-2013 թթ. - սովորել և ավարտել է ԱՄՆ Հարվարդի համալսարանի Ջոն Քենեդու անվան կառավարման դպրոցը։

## Աշխատանքային գործունեություն
* 1998-2001 թ. - եղել է «Կանթեղ» ԲԲԸ փոխտնօրեն, իրավաբանական բաժնի պետ։
* 2001 թ. - ՀՀ տնտեսական գործերով վերաքննիչ դատարանի նախագահի օգնական։
* 2001-2002 թթ. - ՀՀ տնտեսական դատարանի նախագահի օգնական։
* 2002-2004 թթ. - ՀՀ տնտեսական դատարանի գրասենյակի պետ։
* 2004-2005 թթ. - ՀՀ տնտեսական դատարանի նախագահի օգնական։
* 2004-2006 թթ. - ՀՀ Պետական կառավարման ակադեմիայի իրավագիտության ամբիոնի դասախոս։
* 2005-2006 թթ. - աշխատել է «Ամերիա» ՓԲԸ-ում որպես խորհրդատու։
* 2007-2008 թթ. - աշխատել է «Լիսամ» ՍՊԸ-ում որպես իրավաբան։
* 2008 թ. - եղել է «Դատախազության դպրոց» ՊՈԱԿ-ի քրեական դատավարության և քրեագիտության ամբիոնի վարիչ։
* 2008-2011 թթ. - ՀՀ արդարադատության նախարարության մարդու իրավունքների եվրոպական դատարանի հետ կապերի վարչության պետ։
* 2009-2012 թթ. - աշխատել է Մարդու իրավունքների եվրոպական դատարանի վճիռների կատարման դեպարտամենտում որպես իրավաբան։
* 2013–2014 թթ. - եղել է Հարվարդի համալսարանի Մարդու իրավունքների քաղաքականության կենտրոնի գիտաշխատող։
* 2014 թ. հուլիսի 25-ին ՀՀ վարչապետի որոշմամբ նշանակվել է Հայաստանի Հանրապետության արդարադատության նախարարի տեղակալ։
* 2014 թ. սեպտեմբերի 27-ին ՀՀ վարչապետի որոշմամբ ազատվել է Հայաստանի Հանրապետության արդարադատության նախարարի տեղակալի պաշտոնից։

Ամուսնացած է, ունի երեք զավակ։ Տիրապետում է անգլերեն, ռուսերեն և ֆրանսերեն լեզուներին։ Անկուսակցական է։ Ունի պահեստազորի շարքայինի զինվորական կոչում։

## Ծանոթագրություններ

Կատեգորիա:Հայ իրավաբաններ
Կատեգորիա:Հայաստանի պետական գործիչներ
Կատեգորիա:1980 ծնունդներ
Կատեգորիա:Եղվարդ քաղաքում ծնվածներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Իրավաբանական գիտությունների թեկնածուներ
Կատեգորիա:Հայ փաստաբաններ
Գագիկ Թադևոսյան

**Գագիկ Աղասու Թադևոսյան** (), ՀՀ պետական և քաղաքական գործիչ, ՀՀ տրանսպորտի և կապի նախարարի տեղակալ։

## Կրթություն
* 1967-1973 թվականներին սովորել և ավարտել է Երևանի Կ. Մարքսի անվան պոլիտեխնիկական ինստիտուտի էներգետիկայի ֆակուլտետը՝ «էլեկտրական կայաններ» մասնագիտացմամբ, ինժեներ-էլեկտրիկ որակավորմամբ։
* 2001-2003 թվականներին՝ Երևանի ճարտարապետության և շինարարության պետական համալսարանի հայցորդ։ Տեխնիկական գիտությունների թեկնածու «Երկրաբնապահպանություն» մասնագիտությամբ (2003)։

## Աշխատանքային գործունեությունը
* 1973-1985 թվականներին եղել է ՀԼԿԵՄ Կենտրոնական կոմիտեի սեկտորի վարիչ, ապա՝ բաժնի վարիչի տեղակալ, հանրապետական ուսանողական ջոկատի ղեկավար։
* 1985-1995 թվականներին աշխատել է «Երևանշին» շինմոնտաժային միավորումում որպես կուսակցական կոմիտեի քարտուղարի տեղակալ, քարտուղար, ապա՝ մեխանիզացիայի, էներգետիկայի և տրանսպորտի վարչության պետ։
* 1995-1997 թվականներին՝ «Հայաստան-շինարար» ԲԲԸ գլխավոր տնօրենի տեղակալ։
* 1997-1999 թվականներին՝ «Երևանշին» ԲԲԸ խորհրդի նախագահ։
* 2003-2011 թվականներին՝ «Երևանշին» ԲԲԸ գլխավոր տնօրենի խորհրդական։
* 2004-2007 թվականներին եղել է Հայաստանի պետական ճարտարագիտական համալսարանի օրգանական սինթեզի և ճարտարագիտական բնապահպանության դեպարտամենտի ասիստենտ, այնուհետև՝ դասախոս։
* 2013 թվականից Երևանի Հյուսիսային համալսարանի դասախոս։

## Պետական և քաղաքական գործունեությունը
* 1974-1991 թվականներին եղել է ԽՄԿԿ անդամ։
* 1991-1994 թվականներին՝ ՀԿԿ Կենտրոնական կոմիտեի բյուրոյի անդամ։
* 1994-2003 թվականներին՝ ՀԿԿ Կենտրոնական կոմիտեի քարտուղար։
* 1995 թվականի հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր Հայաստանի կոմունիստական կուսակցության համամասնական ընտրացուցակով։ ՀԿԿ խմբակցության քարտուղար։ ԱԺ գիտության, կրթության, մշակույթի և երիտասարդության հարցերի մշտական հանձնաժողովի անդամ։
* 1999 թվականի մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր Հայաստանի կոմունիստական կուսակցության համամասնական ընտրացուցակով։ 1999 թվականի հունիսի 11-ին ընտրվել է ՀՀ Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի նախագահ։ ՀԿԿ խմբակցության անդամ։
* 2003 թվականին հեռացել է Հայաստանի կոմունիստական կուսակցությունից և անդամակցել է «Ազգային միաբանություն» կուսակցությանը։
* 2003 թվականից «Ազգային միաբանություն» կուսակցության փոխնախագահն է։
* 2014 թվականի օգոստոսի 5-ին ՀՀ վարչապետի որոշմամբ նշանակվել է Հայաստանի տրանսպորտի և կապի նախարարի տեղակալ։

## Պարգևներ
* «Պատվո նշան» շքանշան (1981)։

Ամուսնացած է, ունի երեք դուստր։

## Ծանոթագրություններ

Կատեգորիա:«Ազգային միաբանություն» կուսակցության անդամներ
Կատեգորիա:Երևանի Ստեփան Շահումյանի անվան թիվ 1 դպրոցի շրջանավարտներ
Կատեգորիա:ԽՄԿԿ անդամներ
Կատեգորիա:ՀԿԿ անդամներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ՀՊՃՀ շրջանավարտներ
Կատեգորիա:Հայ կոմունիստներ
Կատեգորիա:Հայ ճարտարագետներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Տեխնիկական գիտությունների թեկնածուներ
Հայկ Հարությունյան (պետական գործիչ)

**Հայկ Արզումանի Հարությունյան** (), ՀՀ պետական գործիչ, ՀՀ էներգետիկայի և բնական պաշարների նախարարի տեղակալ (2014-2018 թթ.)։

## Կրթություն
*1993-1998 թթ. - սովորել է Երևանի թիվ 114 միջնակարգ դպրոցում։
*1998-2002 թթ. - սովորել և ավարտել է Անանիա Շիրակացու անվան ճեմարանը։ 
*2002-2004 թթ. - սովորել և ավարտել է Ռեգենտների դպրոցը (Թայլանդ)՝ միջազգային բակալավրի դիպլոմով։
*2004-2007 թթ. - սովորել և ավարտել է Լանկաստերի համալսարանի (Մեծ Բրիտանիա) քաղաքագիտության և միջազգային հարաբերությունների ֆակուլտետի բակալավրիատը։
*2007-2009 թթ. - սովորել և ավարտել է Քեմբրիջի համալսարանի (Մեծ Բրիտանիա) միջազգային հարաբերությունների ֆակուլտետի մագիստրատուրան։
*2012-2014 թթ. - սովորել և ավարտել է Սկոլկովոյի (Ռուսաստան) մենեջմենթի դպրոցը՝ բիզնես կառավարման մագիստրոսի կոչումով։

## Աշխատանքային գործունեությունը
*2007-2010 թթ. - ՀՀ պաշտպանության նախարարության պաշտպանական քաղաքականության վարչության փոխգործակցության սպա։
*2010-2011 թթ. - ՀՀ պաշտպանության նախարարի առաջին տեղակալի աշխատակազմի շտաբային սպա։ Ունի պահեստազորի կապիտանի զինվորական կոչում։
*2011 թ. - «Մեծամորէներգոատոմ» ՓԲԸ գլխավոր տնօրենի տեղակալ։
*2011-2014 թթ. - «Մեծամորէներգոատոմ» ՓԲԸ գլխավոր տնօրենի պաշտոնակատար։
*2012-2013 թթ. - «Արմաունթ Գրուպ» ՓԲԸ գլխավոր տնօրեն։
*2014 թ. - «Բի-Բի Գրուպ» ՍՊԸ գլխավոր տնօրեն։
*2014 թ. օգոստոսի 5-ին ՀՀ վարչապետի որոշմամբ նշանակվել է Հայաստանի էներգետիկայի և բնական պաշարների նախարարի տեղակալ, 2018 թվականի հունիսի 8-ին ազատվել է զբաղեցրած պաշտոնից

## Պարգևներ և աստիճաններ
*ՀՀ ՊՆ «Վազգեն Սարգսյան» մեդալ (2010)

## Ընտանիք
Ամուսնացած է, ունի մեկ դուստր։ Հայկ Հարությունյանը ՀՀ Ազգային անվտանգության ծառայության տնօրենի տեղակալ, գեներալ-լեյտենանտ Արզուման Հարությունյանի որդին է, ՀՀ Սահմանադրական դատարանի նախագահ Գագիկ Հարությունյանի և ՀՀ Աշխատանքի և սոցիալական հարցերի նախարարի տեղակալ Շամամ Հարությունյանի եղբորորդին։

Անկուսակցական է։ Տիրապետում է անգլերեն, ռուսերեն, գերմաներեն լեզուների։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:1986 ծնունդներ
Կատեգորիա:Օգոստոսի 9 ծնունդներ
Կատեգորիա:Քեմբրիջի համալսարանի շրջանավարտներ
Մայվանդի ճակատամարտ

**Մայվանդի ճակատամարտ**, Երկրորդ անգլո-աֆղանական պատերազմի գլխավոր ճակատամարտերից մեկը, որը տեղի է ունեցել 1880 թ. հուլիսի 27-ին և ավարտվել է Մուհամեդ Այուբ-Խանի ղեկավարած աֆղանական զորքերի հաղթանակով։

## Նախապատմություն
1878 - 1881 թթ. անգլո-հնդկական զորքերը գեներալ-մայոր Ռոբերտս Ֆրեդերիկի հրամանատարությամբ ջախջախում են աֆղաններին մի շարք բնակավայրերում, գրավում են՝ Ջալալաբադը, Ղանդահարը և Քաբուլը։ Ամիրա Շիր-Ալին պարտություն կրելով իշխանությունը թողնում է որդուն՝ Յաղուբ-խանին և հեռանում Ռուսական տիրույթներ։ 1879 թ. մայիսի 26-ին նորանշանակ ամիրա Յաղուբ-խանը բրիտանիացիների հետ կնքում է Գանդամակի պայմանագիրը՝ որով Բրիտանիային է հանձնում մի շարք տարածքներ, և Քաբուլ է թողնում բրիտանացի գեներալ-նահանգապետ՝ Լուի Կավանյարիին։ Նույն թվականի սեպտեմբերի 3-ին Կավանյարին իր ուղեկիցների հետ սպանվում է, ինչը հանգեցնում է նոր ռազմական գործողությունների։ Յաղուբ-խանը հրաժարական է տալիս և անգլիացիների պաշտպանության ներքո տեղափոխվում է Հնդկաստան։ Բրիտանական զորքերը իրենց վերահսկողության տակ են վերցնում Քաբուլը և Ղանդահարը, իսկ Քաբուլի բրիտանական կայազորին սպառնացող աֆղանական ապստամբությունը չեզոքացվում է Ռոբերտս Ֆրեդերիկի կողմից։ 1879 թ. վերջին երկրում սկսվում է նոր ժողովրդական ապստամբություն որին մասնակցում է շուրջ 100 հազ. մարդ։

## Ճակատամարտ
1880 թվականին Հերաթից Մուհամմեդ Այուբ-խանը փոքրաթիվ ուժերով շարժվում է դեպի Ղանդահար նրա դեմ է դուրս գալիս մեկ անգլիական բրիգադ գեներալ Բառոուզի հրամանատարությամբ, սակայն ճամփի կեսից անգլիացիները ստիպված են լինում 1880 թ. հուլիսի 27-ին գրոհել Մայվանդ բնակավայրի մոտ տեղակայված աֆղաններին։ 25,000 աֆղան մարտիկներ գրոհում են Բառոուզի գլխավորած ուժերին։ Անգլիական հրետանին սպառում է ողջ զինամթերքը, իսկ Մումբայում հավաքած օտարերկրյա գունդը աֆղանների գրոհներից հյուծված հանձնվում է։ Բրիտանական զորքերը գլխովին ջախջախվում են, և միայն աֆղանների երկմտանքների շնորհիվ բրիտանացիների մի մասին հաջողվում է փրկվել և պատսպարվել Ղանդահարում։ Ճակատամարտում մասնակցած 2,476 բրիտանացիներից սպանվում է 969-ը (ներառյալ 21 սպա) և վիրավորվում 177-ը (ներառյալ 8 սպա), սակայն աֆղանների կորուստները ավելի մեծ էին միայն սպանվածների թիվը հասնում է 2750-ի, իսկ վիրավորներինը՝ 1500-ի։

## Հետևանքներ
Չնայած ճակատամարտում տարած հաղթանակին՝ Այուբ-Խանը կորցնում է շատ մարտիկներ, ինչն առանցքային դեր է խաղում աֆղանների հետագա գործողություններում։ Աֆղանները պաշարում են բրիտանացիներին Ղանդահարում։ 1880 թվականին Ֆրեդերիկ Ռոբերտսի ղեկավարած օգնական ուժերին հաջողվում է դուրս շպրտել քաղաքը պաշարած աֆղաններին։

## Արվեստում
Ճակատամարտում վիրավորված 8 սպաներից մեկը հանդիսանում է Արթուր Կոնան Դոյլի Շերլոկ Հոլմսի մասին պատմող դետեկտիվ պատմվածքներում Հոլմսի հավատարիմ օգնական ռազմական վիրաբույժ Ջոն Վաթսոնը. վերջինս հրաշքով փրկվում է գերեվարումից և ողջ մնացած բրիտանացիների հետ պատսպարվում է Ղանդահարում։

## Ծանոթագրություններ

Կատեգորիա:Մեծ Բրիտանիայի ճակատամարտեր
Ահենք

**Ահենքը** թուրքական երաժշտական գործիք է, որը առաջին անգամ պատրաստվել է 1929 թվականին Սուլեյման Սուատ Սեզգինի կողմից։ Այն իր տեսքով և հնչողությամբ հիշեցնում է բանջոն։ Մարմինը պատրաստվում է փայտից և նրան կցվում է երկար վզիկը։ Ունի կրկնակի լարեր։

Ի տարբերություն մեկ այլ նմանատիպ գործիքի՝ կումբուսի, ահենքը ներկա ժամանակներում ունի շատ քիչ օգտագործում։

## Արտաքին հղումներ
* Pictures of the Ahenk
* The Stringed Instrument Database
* ATLAS of Plucked Instruments; there is a picture of the Ahenk under the instrument "cümbüs."
* Site in Turkish about the creation of the instrument 

## Նմանատիպ հոդվածներ
* Ուդ
* Կումբուզ

Կատեգորիա:Լարային երաժշտական գործիքներ
Կատեգորիա:Ազգային երաժշտական գործիքներ
Կատեգորիա:Թուրքերեն բառեր և արտահայտություններ
Կատեգորիա:Թուրքական հայտնագործություններ
Ախայու

**Ախայու** , չիլիական ազգային երաժշտական գործիք։

Պատրաստվում է փայտից։ Երբեմն երկու տարբեր գույնի փայտեր են օգտագործվում գործիքին յուրահատուկ հնչողություն տալու նպատակով։
Ունի 12 լար, որոնք լարվում են երկու ձևով՝ կամ լա, լա, մի, մի, լա, լա, դո դիեզ, դո դիեզ, դո դիեզ, ֆա դիեզ, ֆա դիեզ, ֆա դիեզ, կամ էլ դո, դո, սոլ, սոլ, դո, դո, մի, մի, մի, լա, լա, լա։ Լարերը պատրաստվում են պողպատից։

Գործիքը իր տեսքով և հնչողությամբ հիշեցնում է էկվատորյան բանդոլինին կամ պերուական լաուդին։

## Արտաքին հղումներ
* The stringed Instrument Database 
* .El Ajayu 

Կատեգորիա:Լարային երաժշտական գործիքներ
Կատեգորիա:Ազգային երաժշտական գործիքներ
Աղասի Շաբոյան

**Աղասի Համբարձումի Շաբոյան** (), հայ պարուսույց։ ՀԽՍՀ վաստակավոր արտիստ (1961)։

## Կենսագրություն
Աղասի Շաբոյանը ծնվել է Ալեքսանդրապոլում։ 1941 թվականից եղել է Լենինականի ֆիլհարմոնիայի մենակատար և բալետմայստեր, 1949-1951 թվականներին՝ երկաթուղայինների Սևյանի անվան մշակույթի պալատի (1951 թվականին՝ տնօրեն) երգի-պարի (նկարահանվել է «Շիրակի մեղեդիները» ֆիլմում, 1965), 1951 թվականից՝ «Շիրակ» (2000 թվականից՝ Շաբոյանի անվան) ժողովրդական պարի անսամբլների գեղարվեստական ղեկավար։

Շաբոյանը ղեկավարել է Շիրակի, Ջավախքի պարային անսամբլներ, ստեղծել պարարվեստի իր դպրոցը։

**Բեմադրած պարեր**
* «Հովիվների պարը»
* «Նազպար»
* «Քոչարի»
* «Շորորա»
* «Գյումրվա հարսանիք»
* «Ալագյազ»
**Սյուիտ**
* «Փառք հայրենիքին»
**Պարային բեմավորումներ**
* «Կոմիտաս»
* «Երազ տեսա»
* «Ցնծություն»

## Պարգևներ
* ՀԽՍՀ վաստակավոր արտիստ (1961)
* Գյումրիի պատվավոր քաղաքացի (1996)
* Մովսես Խորենացու մեդալ (1999)

## Ծանոթագրություններ

## Արտաքին հղումներ
* Աղասի Շաբոյան 
* Աղասի Շաբոյանը Ֆրունզիկ Մկրտչյանին
* Աղասի Շաբոյան, Սևյան անսամբլ

Կատեգորիա:1921 ծնունդներ
Կատեգորիա:2004 մահեր
Կատեգորիա:Ալեքսանդրապոլ քաղաքում ծնվածներ
Կատեգորիա:Գյումրի քաղաքում մահացածներ
Կատեգորիա:Գյումրու պատվավոր քաղաքացիներ
Կատեգորիա:ՀԽՍՀ վաստակավոր արտիստներ
Կատեգորիա:Հայ պարուսույցներ
Կատեգորիա:Հուլիսի 7 մահեր
Կատեգորիա:Մովսես Խորենացու մեդալակիրներ
Ջայա Բհադուրի

**Ջայա Բհադուրի** (ամուսնական անունը՝ **Ջայա Բաչչան**, հինդի` जया बच्चन, ), հնդիկ դերասանուհի, սցենարիստ, պրոդյուսեր և քաղաքական գործիչ։ Երեք անգամ արժանացել է Filmfare Awards մրցանակի` կանացի լավագույն դերի համար և նույնքան էլ՝ կանացի երկրորդ պլանի դերի համար։ 1998 թվականին արժանացել է Special Life Time Achievement award-ի պարգևին՝ հնդկական կինոյում կատարած ներդրումների համար։

## Կենսագրություն
Ջայա Բհադուրին ծնվել է բենգալյան գրող, լրագրող և նկարիչ Տարուն Կումար Բհադուրիի ընտանիքում։ Իր ստեղծագործական կյանքն սկսել է 1963 թվականից՝ Սաթյաջիտ Ռայի «Մեծ քաղաքը» ֆիլմում կատարելով փոքրիկ դեր։ Պունայի կինոինստիտուտը ավարտելուց հետո սկսել է նկարահանվել հինդի լեզվով ֆիլմերում։ Առաջինը 1971 թվականին նկարահանված «Գուդդի» ֆիլմն էր։ Կինոնկարի հաջողությունից հետո նա ստացավ նմանատիպ դերերի բազմաթիվ առաջարկներ։ Հետագայում Ջայա Բհադուրին նկարահանվեց «Հաղթահարում» (1972 թ.), «Ձգձգված հատուցում» (1973 թ.), «Հպարտություն» (1973 թ.), «Մաքուր էջ» (1974 թ.), «Վրեժ և օրենք» (1975 թ.), «Սիրային կապ» (1981 թ.) և այլ ֆիլմերում։

Ամուսնանալուց հետո, ուժերի ծաղկման շրջանում Ջայա Բհադուրին հրաժարվեց նկարահանումներից և սկսեց զբաղվել ակտիվ հասարակական գործունեությամբ։ Հիմնականում հաղորդումներ էր պատրաստում երեխաների համար, օգնում էր ամուսնուն՝ նրա մտահղացումների և ծրագրերի իրագործման ուղղությամբ։ 1995 թվականին՝ լինելով հաջողակ հեռուստապրոդյուսեր և մանկական կինոհասարակայնության նախագահ, այնուամենայնիվ գտել էր ժամանակ նկարահանվելու մի քանի ֆիլմում։ Այժմ Ջայան հազվադեպ է նկարահանվում, քանի որ նրան ավելի շատ մտահոգում է քաղաքական կյանքը (նա Հնդկաստանի խորհրդարանի անդամ է)։

## Անձնական կյանք
1973 թվականին Ջայա Բհադուրին ամուսնացել է կինոդերասան և պրոդյուսեր Ամիթաբհ Բաչչանի հետ և ունեցել երկու զավակ՝ դուստրը Շվետա Բաչչանը և որդին՝ նույնպես դերասան Աբհիշեկ Բաչչանը։

## Ֆիլմագրության ընտրանին

## Ծանոթագրություններ

Կատեգորիա:Կալկաթա քաղաքում ծնվածներ
Կատեգորիա:Կալկաթայի համալսարանի շրջանավարտներ
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ
Կատեգորիա:Հնդիկ սցենարիստներ
Կատեգորիա:Հնդկաստանի կին քաղաքական գործիչներ
Կատեգորիա:Հնդկաստանի քաղաքական գործիչներ
Նիկիտա Այլամազյան

**Նիկիտա Միքայելի Այլամազյան** (), հայ մանկաբարձ, գինեկոլոգ։ Բժշկական գիտությունների դոկտոր (1962), պրոֆեսոր (1963)։

## Կենսագրություն
1933 թվականին ավարտել է Երևանի բժշկական ինստիտուտը։ 1945-1947 թվականներին եղել է ՀԽԱՀ կուրորտային վարչության պետ, 1951-1962 թվականներին՝ Երևանի գլխավոր մանկաբարձ-գինեկոլոգ, 1962-1980 թվականներին՝ ԵԲԿԻ մանկաբարձության և գինեկոլոգիայի ամբիոնի վարիչ, 1980-1982 թվականներին՝ մանկաբարձության և գինեկոլոգիայի ինստիտուտի կազմմեթոդական բաժնի վարիչ։

Աշխատանքները վերաբերում են կանանց սեռական օրգանների քաղցկեղի և նախաքաղցկեղային վիճակի ախտորոշման և բուժման հարցերին։

## Երկեր
* Ինչ է հարկավոր կնոջն իմանալ արգանդի և կրծքագեղձի քաղցկեղի (рак) մասին։ Հայկական ԽՍՀ առողջապահության մինիստրության ռենտգենոլոգիայի և օնկոլոգիայի Երևան, Ա. հ., 1948:
* Ինչ պետք է գիտենալ քաղցկեղի (ռակի) մասին։ Երևան, Ա. հ., 1948 (համահեղինակ)։
* Կնոջ սեռական օրգանների քաղցկեղի վաղ դիագնոստիկան։ ՀԽՍՀ առողջապահության մինիստրության ռենտգենոլոգիայի և օնկոլոգիայի գիտահետազոտական ինստիտուտ, Երևան, Հայպետհրատ, 1948 (համահեղինակ)։
* Քաղցկեղը (ռակ) և պայքար նրա դեմ։ Առողջապահության մինիստրություն ՀԽՍՀ, Երևան, Հայպետհրատ, 1949։
* Արյան փոխներարկման հետևանքով առաջացած բարդությունները։ Առողջապահության մինիստրության երեխաների և մայրերի բուժ-պրոֆիլակտիկ վարչություն ՀԽՍՀ, Երևան, Ա. հ., 1974:
* Թրոմբոէմբոլային բարդությունները մանկաբարձության մեջ։ ՀԽՍՀ Առողջապահության մինիստրության երեխաների և մայրերի բուժ-պրոֆիլակտիկ վարչություն, Երևան, Ա. հ., 1974: 	
* Հղիության տոքսիկոզներ։ Ն. Մ. Այլամազյան, ՀԽՍՀ առողջապահության մինիստրության հանրապետական սանլուստուն, Երևան, «Հայաստան», 1985։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Կատեգորիա:Հայ գինեկոլոգներ
Ռիշի Կապուր

**Ռիշի Կապուր** (հինդի` ऋषि कपूर, ), հնդիկ կինոդերասան, ռեժիսոր և պրոդյուսեր։ Filmfare Awards-ի մրցանակակիր` տղամարդու լավագույն դերի համար։

## Կենսագրություն
Ռիշի Կապուրը ծնվել է ռեժիսոր և դերասան Ռաջ Կապուրի ընտանիքում։ Նրա պապը հայտնի դերասան Պրիտհվիռաջ Կապուրն է։ Ռիշի Կապուրի ավագ եղբայրը Ռանդհիր Կապուրն է, իսկ կրտսեր եղբայրը՝ Ռաջիվ Կապուրը (նրանք նույնպես ճանաչված դերասաններ են)։

Առաջին անգամ Ռիշի Կապուրը էկրանին հայտնվել է 1970 թվականին, իր հոր՝ Ռաջ Կապուրի «Իմ անունը ծաղրածու է» ֆիլմում։ Նրա խաղը բավականին պրոֆեսիոնալ էր և իրականում վաստակեց Հնդկաստանի Ազգային կինոմրցանակը՝ մանկական լավագույն դերի համար։ Երեք տարի անց նա կրկին հայտնվեց էկրանին, այս անգամ նույնպես Ռաջ Կապուրի ֆիլմում։ Դա 1973 թվականին նկարահանված «Բոբբի» ֆիլմն էր։ Կինոնկարի հաջողությունը հսկայական էր ոչ միայն Հնդկաստանում։ Ռիշի Կապուրն ու գլխավոր դերակատարուհի Դիմփլ Կապադիան ճանաչվեցին տարվա լավագույն դերասաններ։

Ռիշի Կապուրի կերտած ռոմանտիկ և սիրահարված երիտասարդի կերպարը ազդեցություն թողեց նաև նրա հետագա աշխատանքների վրա։ 1970-1980-ական թվականներին նկարահանված բոլոր հիմնական ֆիլմերում նա հանդես էր գալիս այդ ամպլուայով։ Այդպիսին էին «Անհետացում» (1975 թ.), «Վրիժառուն» (1976 թ.), «Այսպիսի ստախոս» (1979 թ.), «Ես կապացուցեմ ողջ աշխարհին» (1981 թ.), «Սիրային հիվանդություն» (1982 թ.), «Սիրո ծով» (1985 թ.), «Չանդնի» (1989 թ.) և այլ ֆիլմեր։ 1991 թվականին նա նկարահանվել է խորհրդա-հնդկական «Սև արքայազն Աջուբան» ֆիլմում։

1990-ական թվականների վերջում Ռիշի Կապուրը սկսեց զբաղվել պրոդյուսերական գործունեությամբ և ռեժիսուրայով։ Այդ տարիներին նա թողարկեց «Սիրո գիրքը» (1996 թ.) և «Վերադարձ տուն» (1999 թ.) ֆիլմերը։ Սակայն այդ ասպարեզում նա հետագայում աշխատանքներ չտարավ։ 2006 թվականին Ռիշի Կապուրն արժանացել է Zee Cine Awards-ի մրցանակին՝ կյանքում ունեցած ձեռքբերումների համար։

Ռիշի Կապուրը մահացել է 2020 թվականի ապրիլի 30-ին, 67 տարեկանում, լեյկեմիայի պատճառով։

## Անձնական կյանք
1979 թվականին Ռիշի Կապուրը ամուսնացել է դերասանուհի Նիտու Սինգհի հետ։ Նրանց ընտանիքում ծնվել է երկու երեխա։ Որդին դերասան Ռանբիր Կապուրն է, իսկ դուստրը՝ մոդելյոր Ռիդհիմա Կապուր Սահնին։

## Մասնակի ֆիլմագրություն

## Ծանոթագրություններ

Կատեգորիա:Լեյկոզից մահացածներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ
Կատեգորիա:Հնդիկ ռեժիսորներ
Կատեգորիա:Քաղցկեղից մահացածներ
Գրանթ ավագ դպրոց (Լոս Անջելես)

**Լոս Անջելեսի Գրանթ ավագ դպրոց**, (), միջնակարգ դպրոց ԱՄՆ Կալիֆորնիայի նահանգի Լոս Անջելես քաղաքի Վալի Գլեն շրջանում, Լոս Անջելես Վալի Կոլեջի հարևանությամբ։

## Պատմություն
Դպրոցը հիմնադրվել է 1959 թվականին։ Այն Լոս Անջելեսի միացյալ դպրոցական շրջանի 2-րդ շրջանի մաս է կազմում։ Դպրոցն սպասարկում է մի քանի շրջաններ, այդ թվում Վելի Գլեն, Շերման Օքսի մեծ մասը, Վան Նույսի և Հյուսիսային Հոլիվուդի որոշ հատվածներ։

Դպրոցի թալիսմանը ուլանն է (լանսեր), դպրոցի գույներն են դարչնագույն, նարնջագույն, սպիտակ, նշանաբանն է. «Այն, ինչ պետք է դառնանք, այժմ  կերտում ենք»։

Դպրոցի թերթը կոչվում է *Ուլիսես*՝ ի պատիվ ԱՄՆ 18-րդ նախագահ Ուլիսես Սիմփսոն Գրանթի։ Դպրոցն ունի ավանդույթ. յուրաքանչյուր ապրիլի 1-ի թողարկվում է երգիծական համար, որը կոչվում է "Oddity": Այն ներկայացնում է ծիծաղելի, նաև անհարգալից հոդվածներ, ինչպիսիք են նախորդ համարներում տպագրված՝ ավարտական քննությունները չեղյալ են համարվել, դպրոցը փակվում է, առնետները վխտում են սրճարանում և այլն։

Դպրոցի տարեգիրքը կոչվում է "Shield" (վահան)։

## Ծանոթագրություններ

## Արտաքին հղումներ
* Ulysses S. Grant High School 
** "2013-14 Տարեշրջանի Դպրոցի Հաշուետուութեան Վիճակացոյցի Տեղեկագրութիւն School Accountability Report Card Report (SARC)"
* Grant Communications Technology Magnet 

Կատեգորիա:ԱՄՆ-ի դպրոցներ
Կատեգորիա:Լոս Անջելես
Միսս Տիեզերք 2014

**Միսս Տիեզերք** (), 63-րդ «Միսս Տիեզերք» մրցույթը, որը անցկացվել է 2015 թվականի հունվարի 25-ին Դորալ քաղաքում։ Մրցույթում հաղթող է ճանաչվել Կոլումբիայի մասնակիցը՝ Պաուլինա Վեգան։

## Վերջնական տեղ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2014
Կատեգորիա:Միսս Տիեզերք
Սամվել Սարգսյան (գործարար)

**Սամվել Ֆրունզիկի Սարգսյան** (), ՀՀ պետական և քաղաքական գործիչ, գործարար, ՀՀ վարչապետի նախկին խորհրդական։

## Կրթություն
1987-1992 թթ. սովորել և ավարտել է Հայկական գյուղատնտեսական ինստիտուտի գյուղմեքենայացման ֆակուլտետը՝ ինժեներ-մեխանիկի որակավորմամբ։

## Աշխատանքային գործունեություն
* 1983-1984 թթ. - աշխատել է Աղավնաձոր գյուղի սովխոզում՝ որպես բանվոր։
* 1984-1986 թթ. - ծառայել է Խորհրդային բանակում։
* 1993-1996 թթ. - զբաղվել է ձեռնարկատիրական գործունեությամբ։
* 1996-1997 թթ. - ՀՀ Վայոց ձորի մարզպետարանի բնակարանային և կոմունալ տնտեսության բաժնի գլխավոր մասնագետ։
* 1997-2002 թթ. - ՀՀ Վայոց ձորի մարզպետարանի քաղաքաշինության բաժնի պետ։
* 2002-2003 թթ. - ՀՀ հարկային պետական ծառայության Վայքի տարածքային հարկային տեսչության պետ։
* 2003 թ. հունիսին ՀՀ կառավարության որոշմամբ նշանակվել է Հայաստանի Հանրապետության Վայոց ձորի մարզպետ։
* 2007 թ. հունիսի 6-ին ՀՀ կառավարության որոշմամբ ազատվել է Հայաստանի Հանրապետության Վայոց ձորի մարզպետի պաշտոնից։
* 2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր թիվ 39 ընտրատարածքից։ Պետական-իրավական հարցերի մշտական հանձնաժողովի, ապա՝ տնտեսական հարցերի մշտական հանձնաժողովի անդամ։ ՀՀԿ խմբակցության անդամ։
* 2014 թ. օգոստոսի 29-ին ՀՀ վարչապետի որոշմամբ նշանակվել է Հայաստանի վարչապետի խորհրդական՝ հասարակական հիմունքներով։
* Հանդիսանում է Մոսկվայի «Արարատ պարկ հայաթ» և Երևանի «Հայաթ փլեյս» հյուրանոցների սեփականատեր։

2002-2006 թթ. եղել է «Օրինաց երկիր» կուսակցության անդամ։ 2006 թ. հունիսին «Օրինաց երկիր» կուսակցության կոալիցիայից դուրս գալու հետ կապված դուրս է եկել կուսակցությունից։ 2006 թվականից Հայաստանի հանրապետական կուսակցության անդամ է։

## Պարգևներ
* «Հայրենիքին մատուցած ծառայությունների համար» 2-րդ աստիճանի մեդալ (2015)

## Ընտանիք
Ամուսնացած է, ունի երեք զավակ։

## Ծանոթագրություններ

Կատեգորիա:Աղավնաձոր գյուղում ծնվածներ
Կատեգորիա:Վայոց ձորի մարզպետներ
Կատեգորիա:Հայաստանի պետական գործիչներ
Կատեգորիա:ՀԱԱՀ շրջանավարտներ
Կատեգորիա:Հայ գործարարներ
Կատեգորիա:ՀՀԿ անդամներ
Կատեգորիա:ՕԵԿ անդամներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:Հայ քաղաքական գործիչներ
Ստեֆանո Ռոնկետտի-Մոնտևիտի

**Ստեֆանո Ռոնկետտի-Մոնտևիտի** (, ), իտալացի կոմպոզիտոր և երաժշտության ուսուցիչ։

## Կենսագրություն
Սովորել է Միլանում՝ Բենեդետտո Ներիի մոտ։ 1850 թվականից ուսուցանել է Միլանի կոնսերվատորիայում, իսկ 1878 թվականից մինչև իր կյանքի գրեթե վերջը զբաղեցրել է տնօրենի պաշտոնը։ Նրա աշակերտներից են եղել Արրիգո Բոյտոն, Ջակոմո Պուչինին, Վիտորիո Վանզոն և Իվան Զայցը։ Ռոնկետտի-Մոնտևիտին իր կյանքը նվիրել է եկեղեցական երգչախմբին։ Նրան հայտնիություն է բերել Ջուլիո Կարկանոյի բառերի հիման վրա գրված հայրենասիրական ազգային հիմնը։

## Ծանոթագրություններ

Կատեգորիա:Իտալացի կոմպոզիտորներ
Կատեգորիա:Իտալացի մանկավարժներ
Ջեյմս Բոնդ (թռչնաբան)

**Ջեյմս Բոնդ** ( ), ամերիկացի թռչնաբան։

## Գործունեություն
Ջեյմս Բոնդը ծնվել է Ֆիլադելֆիայում, աշխատել է նույն քաղաքի բնական գիտությունների ակադեմիայում և եղել է այնտեղի թռչունների հավաքածուի պահապանը։ Նա կարիբյան թռչունների գիտակ էր և 1936 թվականին լույս է տեսել նրա «Վեստ Ինդիայի թռչունները» () գրքի առաջին հրատարակությունը, որն այժմ հիմնարար աշխատություն է համարվում և հասանելի է հինգերորդ հրատարությամբ։ Մինչև 1998 թվականին hրատարակված «Վեստ Ինդիայի թռչունների ուղեցույց» գիրքը (), Բոնդի գիրքը համարվել է միակը, որտեղ նկարագրված է կարիբյան թռչնային ֆաունան։

Բոնդը ստացել է Ճամայկայի *Musgrave* ինստիտուտի (1952), ամերիկյան թռչնաբանների միության *Brewster* մրցանակները (1954) և բնական գիտությունների ակադեմիայի *Leidy* մեդալը (1975)։ Նա մահացել է Ֆիլադելֆիայի *Chestnut Hill* հոսպիտալում 89 տարեկանում քաղցկեղ հիվանդությունից։

## Բոնդը որպես կինոհերոս
Յան Ֆլեմինգը, ով Ճամայկայում ապրելու ժամանակ հետևում էր տեղական թռչուններին, ծանոթ էր Բոնդի գրքին, իր «Կազինո Ռոյալ» գրքի հերոսի համար ընտրել է Բոնդի անունը, քանի որ անունը նրան թվացել էր այնքան սովորական։ Ֆլեմինգը գրել է Բոնդի կնոջը «Ես նկատեցի, որ դա կարճ, ոչ ռոմանտիկ, անգլոսաքսոնական, և առաջին հերթին տղամարդու անունն այն էր, ինչ ինձ պետք էր, և ծնվեց երկրորդ Ջեյմս Բոնդը»։

Բոնդիանայի քսաներորդ՝ «Մեռիր, բայց ոչ հիմա» կինոնկարում, գաղտնի գործակալ Ջեյմս Բոնդը Կուբա է ժամանում, որպես թռչնաբան, իր մոտ ունենալով իսկական Ջեյմս Բոնդի գիրքը։

Յան Ֆլեմինգը և իսկական Ջեյմս Բոնդը ծանոթացել են 1964 թվականի փետրվարի 5-ին։ Թռչնաբանը այցելել է գրողի Ճամայկայում գտնվող *Goldeneye* կալվածքը։ Որպես նվեր Ֆլեմինգը նվիրել է Ջեյմ Բոնդի մասին իր վերջին վեպը («Ապրում ես միայն երկու անգամ») հետևյալ ընծայագրով՝ «Իսկական Ջեյմս Բոնդին նրա ինքնությունը փախցնողից» ()։

## Ծանոթագրություններ

## Գրականություն
* Kenneth C. Parkes: *In Memoriam: James Bond.* *The Auk*, Ausgabe 106. S. 718. PDF Текст с фотографиями .

## Կենսագրական աղբյուրներ
* Mary Wickham Bond: *How 007 Got His Name.* London, Collins. 62 S. 1966.

Կատեգորիա:Ջեյմս Բոնդ
Կատեգորիա:Ամերիկացի թռչնաբաններ
Կատեգորիա:Քաղցկեղից մահացածներ
Կատեգորիա:Քեմբրիջի համալսարանի շրջանավարտներ
Կատեգորիա:Ամերիկացի կենդանաբաններ
Կատեգորիա:Ամերիկացի գիտնականներ
Ջեյմս Բոնդ (այլ կիրառումներ)

**Ջեյմս Բոնդ** անունը կարող է վերաբերել հետևյալին.

* Ջեյմս Բոնդ, հայտնի նաև որպես՝ **Գործակալ 007**։
* (9007) Ջեյմս Բոնդ, աստերոիդ աստերոիդների հիմնական գոտում։ 
* Ջեյմս Բոնդ (թռչնաբան), ամերիկացի թռչնաբան։
Կրազան

**Կրազան** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Սեն Պորշեր կանտոնի կազմի մեջ։

Համայնքի INSEE կոդ՝ 17134։

## Բնակչություն
Համայնքի բնակչությունը 2010 թվականին կազմում էր 438 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Կրազան 

Կատեգորիա:Ֆրանսիայի համայնքներ
Արամ Ավետիսյան (նկարիչ)

**Արամ Նիկոլայի Ավետիսյան** (), հայ նկարիչ, արվեստաբան։

## Կենսագրություն
1952 թվականին ավարտել է Երևանի պետական համալսարանը։ 1954-1966 թվականներին եղել է ՀԽՍՀ ԳԱ Արվեստի ինստիտուտի գիտաշխատող։ Արամ Ավետիսյան գրաֆիկական աշխատանքներում նոր հնչողությամբ են արտահայտված հայկական մանրանկարչության ավանդույթները։
Ստեղծել է աստվածաշնչյան, Մեծ Եղեռնի, Հայրենական պատերազմի, Սումգայիթի հայկական կոտորածի, 1988 թվականի երկրաշարժի թեմաներով գեղանկարներ։

Հեղինակ է «Հայկական մանրանկարչության Գլաձորի դպրոցը» (1971) մենագրության։

Ստեղծագործություններից գտնվում են Հայաստանի ազգային պատկերասրահում։

## Ստեղծագործություններ
**Հայրենական պատերազմի նկարաշարեր**
* «Համակենտրոնացման ճամբար», «Փշալարերի ետևում», «Կախաղան», 1974-1985
* «Ստեփանավան. տարվա եղանակները», 1984-1988
**Մեծ եղեռնի նկարաշարեր**
* «Մեծ Եղեռնը», «Դեր Զոր», «Ողբ», «Հիշողության լույսը», 1985-1993
**Աստվածաշնչյան կոմպոզիցիաներ**
* «Բիբլիական Արարատ», 1990-ական թվականներ
* «Օրհներգություն ծիածանին», 1993
* «Սինա լեռան ճառագայթումը», 1993
**Սումգայիթի, 1988 թվականի երկրաշարժի նկարաշարեր**
* «Սումգայիթ», 1989
* «Սպիտակ-88», 1989
* «Փրկիր հոգիները նրանց», 1989
* «Հուշեր՝ մահվան ճամբարի զոհերը», նկարաշար, 1993-1994

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ արվեստաբաններ
Կատեգորիա:Հայ նկարիչներ
Պիեռ Ժան Բերանժե

**Պիեռ Ժան Բերանժե** (, ), ֆրանսիացի բանաստեղծ և երգերի հեղինակ, Բերանժեն մեծ ժողովրդականություն էր վայելում իր կենդանության օրոք, սակայն մահվանից մի քանի տասնամյակ անց նրա փառքը խամրեց։ Նրան անվանել են «բոլոր ժամանակների ֆրանսիացի ամենաճանաչված երգահանը» և «ֆրանսիական շանսոնի առաջին աստղը»։ Նրա «Աղքատ կին» և «Վայր ընկնող աստղեր» բանաստեղծությունները հայերեն է թարգմանել Միքայել Նալբանդյանը։

## Կյանքի վաղ շրջանը և կարիերան
thumb|ձախ|Բերանժեի կիսանդրին, Դավիթ դ'Անժեի կողմից (1829).

Բերանժեն ծնվել է իր պապիկի տանը, Փարիզի Մոնտորգուել փողոցում, այս փողոցը Բերաժեն անվանել է. «Փարիզի ամենակեղտոտ և անհանգիստ փողոցներից մեկը»։ Չնայած այն փաստին, որ իր հոր ազգանվան դիմաց օգտագործվում էր «դը» մասնիկը Բերանժեի ընտանիքը չուներ ազնվական ծագում, իրականում նա սերում էր պանդոկապանների և դերձակների տոհմերից, վերջինիս մասին նա նշել է իր «Դերձակը և փերին» երգում։ Երեխա ժամանակ նա շատ ամաչկոտ էր և թույլ, սակայն կարողանում էր քարից բալեր պատրաստել։ Իր առաջին բանաստեղծությունը՝ «Հուլիսի 14-ը» նա գրել է 1789 թվականին։ 1796 թվականին նա սկսում է աշխատել իր հոր հետ։ Սակայն 1798 թվականին նրանց գործընկերությունը լուծարվում է, և Բերանժեն կրկին սկսում է ստեղծագործել։ Հուսահատված լինելով նա նամակ է գրում Լուսիեն Բոնապարտին, որի հետ կցում է նաև իր աշխատանքներից մի քանիսը։ Լուսիեն Բոնապարտը հետաքրքրվում է երիտասարդ բանաստեղծի աշխատանքով, և նրան իր պանսիոնում հազար ֆրանկի դիմաց աշխատանք է տալիս, և պատվիրում նրան գրել մի բանաստեղծություն «Ներոնի մահը» վերնագրով։ Հինգ տարի անց, 1809 թվականին նա սկսում է աշխատել Ֆրանսիայի կայսրական համալսարանում, որտեղ ստանում է հավելյալ հազար ֆրանկի աշխատավարձ, այս դեպքից հետո նրա կյանք առավել կանոնավոր ձև է ստանում։

## Ծանոթագրություններ

## Արտաքին հղումներ
* Պիեռ Ժան Բերանժե։ Իմ կյանքը 

Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի կոմպոզիտորներ
Սնդուկ Պալենսիայից

**Սնդուկ Պալենսիայից** (), իսլամական արվեստի փղոսկրյա իսպանամուսուլմանական նմուշ։

## Պատմություն
Սնդուկը ստեղծվել է Կուենկայի փղոսկրի արտադրամասերից մեկում նկարիչ Աբդերամն բեն Զեյանի կողմից 1050 թվականին և առանձնանում է իր յուրօրինակ մանրամասներով։

## Պահպանում
Սնդուկը պատկանել է Պալենսիայի Սան Անտոլին տաճարին, որի եպիսկոպոսը այն նվիրաբերել է Մադրիդի ազգային հնագիտական թանգարանին, որտեղ էլ սնդուկը ներկայացված է մշտական ցուցադրության։
մինի|Տոլեդո միջնադարյան մուսուլմանական պետությունը մինչև 1037 թվականը

## Նկարագրություն
* Ձևը՝ ուղղանկյուն սնդուկ
* Նյութը՝ փայտ, պղինձ, փղոսկր, արծնապակի
* Չափերը՝ 23 x 34 x 23.5 սմ
* Նկարազարդումներ՝ թռչուններ, գազելներ

## Տես նաև
* Անոթ Սամորայից
* Կուենկա (Իսպանիա)
* Ազգային հնագիտական թանգարան (Մադրիդ)
* Ալ-Սահլիի աստրոլաբ

## Պատկերասրահ

MuseoArqueológico20100801P1090628.JPG
Arqueta Palencia 02.JPG
Arqueta Palencia 03.JPG


## Գրականություն
* El legado científico Andalus (en castellà). Madrid: Ministerio de Cultura y Ministerio de Asuntos Exteriores, 1992. ISBN 84-7483-819-3.

## Ծանոթագրություններ

## Աղբյուրներ

* Մադրիդի ազգային հնագիտական թանգարան

Կատեգորիա:Մադրիդի ազգային հնագիտական թանգարանի նմուշներ
Բառլետա-Անդրիա-Տրանի

**Բառլետա-Անդրիա-Տրանի** (), նորակազմ հյուսիսային գավառ Իտալիայի Ապուլիա մարզում՝ 390 925 բնակչությամբ։ Վարչկենտրոնային գործառույթներն իրականացվում են Բառլետա, Անդրիա, և Տրանի քաղաքների հետ միասին։ Ստեղծվել է 2004 թվականին, և գավառային խորհրդի առաջին ընտրությունները տեղի են ունեցել 2009 թ. հունիսի 6-ին և 7-ին։

## Աշխարհագրություն
Բառլետա-Անդրիա-Տրանին հյուսիս-արևմուտքից սահմանակից է Ֆոջա գավառին, հարավ-արևելքից՝ Բարի գավառին, հյուսիս-արևելքից դուրս է գալիս Ադրիատիկ ծով, իսկ հարավից սահմանակից է Բազիլիկատա մարզի Պոտենցա գավառին։

Գավառի հողատարածությունը 1543 կմ² է, ռելիեֆը՝ հիմնականում բլրաշատ դաշտավայր, որը ներառում է Օֆանտո գետի հարավային հովիտը և Տերա-դի-Բարիի հարավային պատմական տարածքը։ Ափամերձ տարածությունը ընդգրկում է մոտավորապես 45կմ, հարավում առավելապես ավազային է մինչև Բառլետա քաղաքը, ցածրանիստ և ժայռապատ՝ Տրանի և Բիշելե քաղաքներում։ Գավառի ամնենաբարձրադիր կետը  լեռն է (679մ)։

## Կոմունաները

## Տրանսպորտ
thumb|300px|right|Գավառի մայրուղիները
### Մայրուղի
* № 16 Ադրիատիկա մայրուղին () ընկած է Բառլետա, Տրանի և Բիշելե գավառների շրջուղիում և կապում է գավառը Բարի և Ֆոջա քաղաքների հետ։
* № 231 գավառային մայրուղին () (նախկին պետական № 98 մայրուղի), կապում է Անդրիան և Բարին՝ Կորատո, Ռուվո դի Պուլիա, Տերլիցի և Բիտոնտո կոմունաների միջոցով։
* № 93 Ապուլո մայրուղին () կապում է Բառլետան Պոտենցա քաղաքի հետ։

### Ավտոուղիներ
* A14 ավտոուղի () Բոլոնիա-Տարանտո;
* A16 ավտոուղի () Նեապոլ-Կանոզա դի Պուլիա

### Երկաթուղիներ
Գավառում կան երկու հիմնական երկաթուղագծեր։
* Պեսկարա — Բարի գիծ, Ադրիատիկական երկաթուղային ճանապարհի մասն է (), որը պատկանում է RFI ընկերությանը։
* Բարլետա — Բարի գիծ — Հյուսիսային Բարիի երկաթուղային գծերը ():
thumb|right|300px|Երկաթուղագծերի սխեման

## Արտաքին հղումներ
* Գավառի ամրոցները.it
* Ապուլիայի բարբառները.it

## Ծանոթագրություններ

Կատեգորիա:Իտալիայի գավառներ
Դավիթ Սեդրակյան (պետական գործիչ)

**Դավիթ Մհերի Սեդրակյան** (), Հայաստանի պետական գործիչ։

## Կրթություն
*1990-1999 թթ. - սովորել և ավարտել է Երևանի թիվ 17 միջնակարգ դպրոցը։
*1999-2003 թթ. - սովորել և ավարտել է Երևանի պետական համալսարանի տնտեսագիտության ֆակուլտետի բակալավրիատը։ 
*2003-2005 թթ. - սովորել և ավարտել է Երևանի պետական համալսարանի տնտեսագիտության ֆակուլտետի մագիստրատուրան։ 
*2009 թ. - ավարտել է ԵՊՀ իրավաբանական ֆակուլտետը՝ հեռակա ուսուցմամբ։ 
*2010 թ. ընդունվել է Լոնդոնի տնտեսագիտության և քաղաքական գիտությունների դպրոց։

## Աշխատանքային գործունեությունը
*2003-2005 թթ. - ծառայել է Հայաստանի զինված ուժերում։
*2006-2007 թթ. - Երևանի Էրեբունի համայնքի ղեկավարի խորհրդական։
*2007-2009 թթ. - Երևանի Էրեբունի համայնքի ղեկավարի տեղակալ։
*2013 թ. մայիսի 5-ին ընտրվել է Երևան քաղաքի ավագանու անդամ՝ Հայաստանի Հանրապետական կուսակցության համամասնական ընտրացուցակով։
*2014 թ. օգոստոսի 29-ին Հայաստանի վարչապետի որոշմամբ նշանակվել է Հայաստանի կառավարությանն առընթեր անշարժ գույքի կադաստրի պետական կոմիտեի նախագահի տեղակալ։
*«Դավիթ և Էլինա» և «Դռագսման» ՍՊԸ-ների հիմնադիրն է և 100% բաժնետերը, ինչպես նաև հանքարդյունաբերության ոլորտի գործունեություն իրականացնող «ԴԻ ԷՅ Մայնինգ» ընկերության 50% բաժնետերը։

Դավիթ Սեդրակյանը Հայաստանի Ազգային ժողովի պատգամավոր Մհեր Սեդրակյանի որդին է։

## Ծանոթագրություններ

Կատեգորիա:1984 ծնունդներ
Կատեգորիա:Ապրիլի 25 ծնունդներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Երևան քաղաքում ծնվածներ
Կատեգորիա:Երևանի ավագանու 2-րդ գումարման անդամներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Սանջիվ Կումար

**Սանջիվ Կումար** (գուջարաթի` સંજીવ કુમાર, իրական անունը` Հարիհար Ջեթհալալ Ջարիվալա, ), հնդիկ կինոդերասան, «Արծաթե լոտոս» Ազգային կինոմրցանակի կրկնակի մրցանակակիր, ինչպես նաև արժանացել է Filmfare Awards-ի մրցանակի՝ տղամարդու լավագույն դերի համար։

## Կենսագրություն
Սանջիվ Կումարը ծնվել է միջին դասի գուջարաթյան ընտանիքում, որտեղ մեծանում էին նաև նրա երկու եղբայրները և քույրը։ Նա մանկությունից երազել էր կինոյում նկարահանվելու մասին և այդ երազանքն իրականություն դարձնելու համար սկսել էր ելույթ ունենալ թատրոնում, իսկ այնուհետև ընդունվել է Filmalaya կինոստուդիային կից դերասանական դպրոց։ 1960 թվականին այդ նույն կինոստուդիայում` ոչ մեծ դերով նկարահանվել է «Մենք հնդիկներ ենք» ֆիլմում։ 1965 թվականին նա ստացավ «Nishan» ֆիլմի դերերից մեկը։

Սանջիվ Կումարին ճանաչում բերեց 1970 թվականին նկարահանված «Խաղալիքը» կինոնկարը։ Դրան հաջորդեցին մի շարք հաջողված ֆիլմեր՝ «Զիտան և Գիտան» (1972 թ.), «Կամակորի սանձահարումը» (1973 թ.), «Երդվում եմ Ձեզանով» (1974 թ.) և այլն։ Այդ տարիներին նա սկսեց աշխատել հայտնի ռեժիսոր Գուլզարի հետ և միասին նկարահանեցին ևս 9 ֆիլմ ` «Հաղթահարում» (1972 թ.), «Ամպրոպ» (1975 թ.), «Ճանապարհորդություն դեպի անցյալ» (1975 թ.), «Կենվորը» (1982 թ.) և այլն։ Նրա լավագույն դերը համարվում է «Հաղթահարում» ֆիլմում ստեղծած կերպարը։ Այդ դերի համար Սանջիվ Կումարը արժանացել է մի շարք մրցանակների՝ տղամարդու լավագույն դերի համար։ Հաջորդ հիշարժան դերը «Վրեժ և օրենք» (1975 թ.) ֆիլմում կերտած կերպարն էր։ Սանջիվ Կումարի ոչ ավանդական դերերից էր Սաթյաջիտ Ռայի «Շախմատիստները» (1977 թ.) ֆիլմում խաղացած դերը։

## Անձնական կյանք
Սանջիվ Կումարը երբեք չի ամուսնացել և իր ողջ կյանքում սիրել է դերասանուհի Հեմա Մալինիին, ով սակայն գերադասել է Դհարմենդրային։ Այդ սիրո պատճառով նա անպատասխան է թողել դերասանուհի Սուլակշանա Պանդիտի սերն իր նկատմամբ։

Սանջիվ Կումարը մահացել է 1985 թվականի նոյեմբերի 6-ին՝ ինֆարկտից։ Ճակատագրի հեգնանքով նա մեծ մասամբ խաղացել է հասուն տարիքի դերեր, սակայն մահացել է դեռ 50 տարին չբոլորած։

## Մասնակի ֆիլմագրությունը

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Թատրոնի դերասաններ
Կատեգորիա:Սրտամկանի ինֆարկտից մահացածներ
Դավիթ Սեդրակյան (այլ կիրառումներ)

**Դավիթ Սեդրակյան** անուն-ազգանունը կարող է վերաբերել հետևյալ հայերին.

* Դավիթ Մհերի Սեդրակյան - հայ ֆիզիկոս, ՀՀ ԳԱԱ ակադեմիկոս։
* Դավիթ Մհերի Սեդրակյան - ՀՀ պետական գործիչ, ՀՀ Կառավարությանն առընթեր անշարժ գույքի կադաստրի պետական կոմիտեի նախագահի տեղակալ։
Ասոր

**Ասոր,** երաժշտական գործիք, որը մի քանի անգամ հիշատակվում է Աստվածաշնչում։ Ըստ տարբեր աղբյուրների և թարգմանությունների՝ այն ունի տասը լար հրաշալի նոտայով։ Ամեն անգամ, երբ հիշատակվում է ասոր գործիքը, նշվում է նաև նեբել անունը, որը նույնպես տասը լարանի գործիք է։ Աստվածաշնչում ասորի մասին հիշատակվում է երեք անգամ։ Ասորը երբեմն համեմատվում է տավիղի կամ քնարի հետ, քանի որ տեսքով հիշեցնում է այդ գործիքները։ Տարբեր հետազոտություններ են կատարվել գործիքի ճշգրիտ տեսքը նկարագրելու նպատակով, սակայն բոլորը՝ ապարդյուն։ Ըստ տարբեր աղբյուրների՝ գործիքը հիմնականում օգտագործել են ղևտացիները։ Ներկա ժամանակներում ասորը համարվում է անհետացած գործիք։

## Գրադարան
* Hermann Mendel and August Reissmann, Musikalisches Conversations-Lexikon, vol. i. (Berlin, 1881)
* Sir John Stainer, The Music of the Bible, pp.&nbsp;35–37
* Forkel, Allgemeine Geschichte der Musik, Bd. i. p.&nbsp;133 (Leipzig, 1788).

Կատեգորիա:Լարային երաժշտական գործիքներ